शिकायत में लिखा- आरोपी की पत्नी को पीटा जिससे गर्भ में बच्चे की मौत
Rajasthan Junaid Nasir Murder Controversy;  गौ तस्करी को लेकर जिंदा जलाए गए जुनैद-नासिर केस में मंगलवार को राजस्थान पुलिस ने हरियाणा में रेड की Follow Haryana Bhiwani Bajrang Dal Monu Manesar Latest News Updates On Dainik Bhaskar
गौ तस्करी को लेकर कथित तौर पर जिंदा जलाए गए जुनैद-नासिर मामला अब हरियाणा वर्सेस राजस्थान होता दिख रहा है। हरियाणा पुलिस ने मंगलवार को राजस्थान पुलिस के खिलाफ केस दर्ज किया। दरअसल, राजस्थान पुलिस ने 17 फरवरी की सुबह साढ़े 3 बजे हत्या के एक आरोपी श्रीकांत पंडित के घर छापा मारा था।
श्रीकांत के परिजनों का आरोप है कि राजस्थान पुलिस की मारपीट की वजह से आरोपी की गर्भवती पत्नी कमलेश के पेट में पल रहे बच्चे की मौत हो गई थी। नूंह (मेवात) के नगीना थाने में यह केस दर्ज किया गया है। शिकायत में राजस्थान पुलिस का नाम है। श्रीकांत की मां दुलारी की शिकायत पर हरियाणा पुलिस ने रविवार को नवजात बच्चे को श्मशान से निकलवाकर पोस्टमॉर्टम कराया था।
नूंह के SP वरुण सिंगला ने बताया- इस केस में चोट और मिसकैरेज की धाराएं लगाई गई हैं। शिकायत में कहा गया है कि 30-40 लोग थे, उनके खिलाफ केस दर्ज किया गया है। पोस्टमॉर्टम रिपोर्ट अभी नहीं मिली है। रिपोर्ट मिलने के बाद केस में आगे की धाराएं जोड़ी जाएंगी।
हत्या में नामजद तीन आरोपी हरियाणा पुलिस के इन्फॉर्मर
वहीं इस मामले में मंगलवार को बड़ा खुलासा हुआ है। हत्या के आरोप में नामजद रिंकू सैनी, लोकेश सिंगला और श्रीकांत हरियाणा पुलिस के इन्फॉर्मर हैं। जो हरियाणा पुलिस के साथ गौ तस्करी के मामले में रेड के वक्त जाते थे। इन तीनों के अलावा मोनू मानेसर और अनिल को इस केस में नामजद किया गया है।
गौरक्षकों के पुलिस इन्फॉर्मर होने के मामले में कुछ पुरानी FIR की कॉपी से इस बात का खुलासा हुआ है कि जनवरी में हरियाणा पुलिस लोकेश सिंगला को साथ लेकर गई थी। इनमें से 4 FIR मेवात (नूंह) जिले के फिरोजपुर झिरका थाने में दर्ज हुई हैं। जुनैद-नासिर के परिवार ने यहीं की पुलिस पर हत्याकांड में शामिल होने का शक जताया है।
राजस्थान पुलिस की पूछताछ में रिंकू सैनी ने क्या कहा?
सूत्रों के मुताबिक राजस्थान पुलिस की पूछताछ में हत्या के आरोपी रिंकू सैनी ने बताया- वह जुनैद-नासिर को फिरोजपुर झिरका पुलिस थाने में ले गए थे। वह चाहते थे कि पुलिस दोनों को गिरफ्तार कर ले। हालांकि मारपीट की वजह से दोनों अधमरे हो चुके थे। इस वजह से पुलिस ने कार्रवाई से इनकार करते हुए उन्हें थाने से लौटा दिया। जुनैद-नासिर मारपीट से ही मर चुके थे।
इसके बाद वह दोनों के शव ठिकाने लगाने के बारे में सोचने लगे। इसके बाद वह बोलेरो में दोनों को डालकर फिरोजपुर झिरका से 200 KM दूर भिवानी के लोहारू ले गए और गाड़ी समेत शवों को आग लगा दी। उन्हें उम्मीद थी कि इनकी शिनाख्त नहीं होगी, लेकिन बोलेरो के चेसिस नंबर से पता चल गया। वहीं इनके अपहरण के बारे में पहले ही राजस्थान के भरतपुर में केस दर्ज था।
राजस्थान पुलिस ने 21 फरवरी को दोबारा छापा मारा
जुनैद-नासिर के हत्या के आरोपियों को लेकर राजस्थान पुलिस ने 21 फरवरी को एक बार फिर छापा मारा। राजस्थान पुलिस मामले के एक अन्य आरोपी और हरियाणा गौरक्षा प्रमुख मोहित यादव उर्फ मोनू मानेसर की गिरफ्तारी के लिए मानेसर गांव पहुंची। मोनू समर्थकों को जब इसकी जानकारी मिली तो उन्होंने इसका विरोध करते हुए दिल्ली-जयपुर नेशनल हाईवे जाम कर दिया।
समर्थकों ने मानेसर में हिंदू महापंचायत भी की। पंचायत में सीधे तौर पर राजस्थान पुलिस को चुनौती दी गई। पंचायत में शामिल लोगों ने कहा कि राजस्थान पुलिस मोनू मानेसर के घर अपने पैरों पर तो जरूर आएगी, लेकिन वापस नहीं जा सकेगी। हालांकि महापंचायत के दौरान ही राजस्थान पुलिस ने मोनू के घर छापा मारा था। वहीं गुरुग्राम पुलिस ने मोनू का हथियार लाइसेंस कैंसिल कर दिया है।
मोनू मानेसर जैसे लोग न होते तो यहां मिनी पाकिस्तान बना देते: महापंचायत
महापंचायत में कहा गया कि मोनू मानेसर को साजिश के तहत इस केस में फंसाया जा रहा है। चूंकि मोनू मानेसर और उसके साथियों ने पिछले 8 सालों में अपनी जान की परवाह किए बगैर गाय माता को बचाया है। कुछ लोग राजस्थान पुलिस के साथ मिलकर मोनू को जेल में डालने की साजिश रच रहे हैं।
अगर बजरंग दल जैसे संगठन और मोनू मानेसर जैसे युवा नहीं होते तो आज इस छोटे से हिस्से को ये लोग मिनी पाकिस्तान बना देते। इलाके के लोग मोनू के समर्थन में खड़े हैं। मोनू मानेसर के समर्थन में 4 दिन से प्रदर्शन हो रहा है। सोमवार को ही गुरुग्राम की सड़कों पर युवाओं ने प्रदर्शन किया था। इससे पहले विश्व हिंदू परिषद और बजरंग दल मोनू मानेसर का समर्थन कर चुके हैं।
जुनैद-नासिर की हत्या का मामला ऐसे सामने आया
जुनैद (35) और नासिर (28) दोनों राजस्थान के जिला भरपुर के गांव घाटमीका के रहने वाले थे। ये गांव हरियाणा बॉर्डर के नजदीक है। जुनैद के चचेरे भाई इस्माइल ने 15 फरवरी को गोपालगढ़ थाना (भरतपुर) में दोनों के अपहरण और मारपीट का केस दर्ज कराया है। अगले दिन 16 फरवरी को जुनैद और नासिर की लाश हरियाणा में भिवानी जिले के कस्बा लोहारू में जली हुई हालत में मिली थी। दोनों के कंकाल बोलेरो गाड़ी में मिले थे। इस मामले में भरतपुर पुलिस ने अपहरण और हत्या का मामला दर्ज किया है।
मोनू मानेसर और हरियाणा पुलिस पर आरोप
इस मामले में मृतक जुनैद और नासिर के परिवार वालों ने हरियाणा के फिरोजपुर-झिरका की पुलिस व बजरंग दल के गौरक्षा प्रमुख मोनू मानेसर पर हत्या का आरोप लगाया है। परिजन का कहना है कि दोनों को पहले हरियाणा पुलिस ने गाड़ी से टक्कर मारी और फिर अधमरी हालत में बजरंग दल वालों को सौंप दिया, जिन्होंने दोनों को जलाकर मार डाला।
जामिया मिलिया इस्लामिया विश्वविद्यालय के छात्र सड़कों पर उतरे
नासिर और जुनैद को जलाने के खिलाफ जामिया मिल्लिया इस्लामिया विश्वविद्यालय के छात्र सड़कों पर उतर आए। उन्होंने इस मामले में CBI जांच की मांग की। प्रदर्शन कर रहे छात्रों ने कहा कि हमने हर बार इस देश को अपने खून से सींचा है। अब कुछ लोग पैदा हो गए हैं जिनका आजादी में कोई योगदान नहीं है। अब वो हमारे खून से इस देश की जमीन को लाल करना चाहते हैं। ये लोग सरकार में बैठे हुए हैं या सरकार के हिमायती हैं। वो सरकार की पार्टी के लोग हैं। इस मामले की गहराई से जांच होनी चाहिए।
इस मामले से जुड़ी खबरें भी पढ़ें...
राजस्थान पुलिस की बर्बरता की पूरी कहानी:जुनैद-नासिर मर्डर आरोपी गौरक्षक श्रीकांत न मिला तो गर्भवती के पेट में लातें मारी, गंदी गालियां दी
हरियाणा के नूंह जिले के नगीना पुलिस थाने में गौरक्षक की मां दुलारी ने राजस्थान पुलिस की बर्बरता की पूरी कहानी बयान की है। दुलारी ने कहा कि राजस्थान पुलिस जबरन घर में घुसी। आते ही श्रीकांत के बारे में पूछा। जब वह नहीं मिला तो हमें पीटने लगे। गंदी-गंदी अश्लील गालियां दी। बहू के पेट में लातें मारी। जिससे उसके पेट में दर्द हुआ (पूरी खबर पढ़ें)
गौ-तस्करी के शक में दो युवकों को जिंदा जलाया:गौ-रक्षकों पर आरोप, परिवार ने विरोध के बाद किया सुपुर्दे खाक​​​​​​
​​​​​​​भरतपुर के दो युवकों को हरियाणा में जिंदा जलाने मामला तूल पकड़ता जा रहा है। इस मामले में राजस्थान पुलिस ने एक व्यक्ति को हिरासत में लिया है, लेकिन इस बारे में पुलिस ने कोई खुलासा नहीं किया है। दिनभर अंतिम संस्कार से इनकार कर रहे परिवार ने शाम 5 बजे दोनों मृतकों जुनैद और नासिर को सुपुर्दे खाक कर दिया है। जुनैद और नासिर को हरियाणा के भिवानी में गौ-तस्करी के शक में बोलेरो कार में जिंदा जला दिया गया था। (पूरी खबर पढ़ें)
कौन है मोनू मानेसर, जिसका नाम जुनैद-नासिर हत्या में आया:20 दिन में 2 हत्या व 1 हत्या के प्रयास का आरोप; पुलिस से पहले मिलती है गौतस्करी की खबर
राजस्थान के 2 मुस्लिम युवक जुनैद-नासिर को बोलेरो गाड़ी में जिंदा जलाने के केस में हरियाणा के मोनू मानेसर का नाम फिर चर्चा में है। हालांकि उसने सफाई दी कि इस केस से कुछ लेना-देना नहीं लेकिन जुनैद-नासिर का परिवार उसी पर आरोप लगा रहा है। ऐसे में सब यह जानना चाहते हैं कि मोनू मानेसर कौन है, जिसका खुफिया नेटवर्क इतना मजबूत है कि गो तस्करी की खबर पुलिस से पहले उसके पास होती है। कैसे वह 8 साल एक साधारण लड़के से हरियाणा में बजरंग दल के गोरक्षा प्रमुख तक की कुर्सी पर पहुंच गया। पढ़िए मोनू मानेसर के फर्श से अर्श तक की पूरी कहानी...
हरियाणा में 2 मुस्लिम युवकों की जली हुई बॉडी मिली:परिवार का खुलासा- पुलिस ने पकड़कर गौरक्षकों को सौंपा, उन्होंने जलाकर मार डाला
हरियाणा में दो मुस्लिम युवकों को जिंदा जलाने के मामले में नया खुलासा हुआ है। परिवार का आरोप है के पुलिस ने जुनैद और नासिर की बोलेरो को टक्कर मारकर पकड़ा था। इसके बाद अधमरी हालत में उन्हें बजरंग दल के लोगों को सौंप दिया। इन्होंने गोतस्करी के शक में दोनों को बोलेरो समेत जिंदा जला दिया। भिवानी के लोहारू गांव के नजदीक बुधवार को इनकी बॉडी मिली पूरी खबर पढ़ें